ایستانبولداکی بایزید دؤولت کیتابخاناسی، "دونیانین ان گؤزل ۱۰ مدرن کیتابخاناسی" آراسین‌دا یئر آلدی.
کیتابخانا، آمریکا بیرلشمیش دؤولتلرینده یاییملانان "وایرد" آدلی مدنیت و تکنولوژی درگیسینین سئچکی‌سین‌ده، ان گؤزل ۱۰ مدرن کیتابخانا آراسین‌دا دؤردونجو سیرایا یئرلشدی.
"کتابخانه عمومی عثمانی" آدی ایله ۱۸۸۴ده قورولان کیتابخانانین، اوناریم و ایچ تاساریمی تابانلی‌اوغلو معمارلیق طرفین‌دن ائدیلدی. کیتابخانادا، یاری‌سی کیتاب اولماق اوزره تخمیناً بیر میلیونا یاخین سند اوخوجویا سونولور. کیتابلارین ۱۱ مین ۱۲۰سینی آرالارین‌دا چوخ موهوم اثرلرین ده اولدوغو الیازماسی اثرلر یارادیر.
وایرد درگیسی طرفین‌دن حاضرلانان دگرلندیرمه‌ده، ۳۰ مین مربع متر ساحه‌سی، اسکاندیناوی اؤلکه‌لرین‌ده‌کی ان بؤیوک کیتابخانا اولان دانمارکداکی دوک۱ کیتابخاناسی بیرینجی یئری توتور.
لیسته‌یه گؤره، آمریکانین ورمونت ایالتین‌ده یئرلشه‌ن لاورنس خالق کیتابخاناسی ایکینجی، چینین ژن یوان شهرین‌ده یئرلشن یانگژو ژونگشوگ کیتابخاناسی اوچونجو، بایزید خالق کیتابخاناسی دؤردونجو، نروژ‌ده‌کی ونسلا کیتابخاناسی بئشینجی، بودو خالق کیتابخاناسی دا ۶.جی سیرادا یئرلشیر.
آمریکادا شیکاگو خالق کیتابخاناسی یئددینجی، اینگیلتره‌ده ۴۰۰ مین‌دن چوخ اثر ساخلایان بیرمینگهام کیتابخاناسی سککیزینجی، کانادادا شوشه‌لی معماریسی ایله دقت چکه‌ن هلیفاکس مرکز کیتابخاناسی دوققوزونجو، مکزیکین کونارت کیتابخاناسی ایسه ۱۰.جو سیرادا یئر آلیر.
